எச்.மௌலாவிடம் பேசினோம். " ரஜினி மக்கள் மன்றம் உதயமானதும், கடந்த 30.6.2018 அன்று மாவட்ட பொறுப்பாளராக என்னை நியமித்தது தலைமை. இந்த நிலையில், கடந்த 25-ம் தேதி சென்னைக்கு வரும்படி போனில் அழைப்பு வந்தது. அன்றைய தினம் வெளிநாட்டில் வசிக்கும் என்னுடைய உறவினர் ஒருவருக்குத் திருமணம். அந்தத் திருமணப் பதிவுக்கு என்னை சாட்சியாகப் போட்டிருந்தனர். எனவே, அந்தத் திருமணத்தில் நான் கலந்துகொள்ளவேண்டிய சூழல் ஏற்பட்டது. இதற்குத் தலைமையும் சம்மதம் தெரிவித்துவிட்டது. ஆனால், 26.7.2018-ல் அன்று வெளியிடப்பட்ட நிர்வாகிகள் அறிவிப்பில் என்னுடைய பெயர் இல்லை. இதுகுறித்து அமைப்புச் செயலாளர் டாக்டர். இளவரசனிடம் கேட்டதற்கு எந்தப் பதிலும் சொல்லவில்லை. அவரை சந்திக்க அனுமதி கேட்டும் கிடைக்கவில்லை. தொடர்ந்து, தலைமையில் உள்ள மற்ற நிர்வாகிகளிடமும் பேசினேன். அவர்களும் எந்த பதிலும் சொல்லவில்லை. இதுதொடர்பாக, வரும் 3-ம் தேதி ரஜினியை சந்திக்கத் திட்டமிட்டுள்ளோம்" என்றார்.